OSP โบรกฯแนะซื้อธุรกิจอยู่ในช่วง high season-FTSE เพิ่มน้ำหนักลงทุน เป้า 42 บาท
OSP โบรกฯแนะซื้อธุรกิจอยู่ในช่วง high season-FTSE เพิ่มน้ำหนักลงทุน คาดกำไรปีนี้โตแตะ 3.79 พันลบ. เป้า 42 บาท 
4 มิ.ย. 2564

บล.โนมูระ พัฒนสิน ระบุในบทวิเคราะห์วันนี้ (4 มิ.ย.64) ว่า บริษัท โอสถสภา จำกัด (มหาชน) หรือ OSP (TP21F 42*): S 37.0/36.5 R 38.0/38.75 (Stop Loss: 36) เป็นรายใหญ่ในธุรกิจเครื่องดื่มบำรุงกำลังด้วย Market share เกิน 50% พร้อมธุรกิจอุปโภคบริโภคอื่น ซึ่งมีแบรนด์แกร่ง
ประเมินผลประกอบการช่วง 2 ปีนี้ จะเติบโต CAGR 8% ต่อปี โดยคาดกำไร 2564 ที่ 3,788 ลบ. (+8%เทียบช่วงเดียวกันของปีก่อน) จากทั้งรายได้เพิ่ม (เพิ่มกำลังการผลิต และสินค้าใหม่ C-Vitt โตเด่น) และอัตรากำไรขยายตัว ตามต้นทุนผลิตลด, ปรับสูตรลดน้ำตาลและ Cost saving อื่นๆ มองกำไรไตรมาส 2/2564F แม้มีผลโควิด แต่คาดยังโต เทียบช่วงเดียวกันของปีก่อน ได้
ด้าน Valuation: ซื้อขาย PER21F 30x ต่ำกว่าค่าเฉลี่ยอดีต -1 SD ถือว่าสะท้อนปัจจัยลบจากพม่าไปมากแล้ว
ส่วน Catalyst: ยังอยู่ในช่วง high season ของกลุ่มเครื่องดื่ม + FTSE เพิ่มน้ำหนัก OSP 8 ล้านเหรียญ (มีผล 18 มิ.ย.) + คาดกำไรปี 2564 เติบโตต่อเนื่อง +8%เทียบช่วงเดียวกันของปีก่อน และยังมี upside จากการเติบโตแบบ inorganic จากมีฐานะทางการเงินที่แข็งแกร่ง